Document ID: /roh_data/filtered/fineweb-2-filterrobots_roh.jsonl.gz/9582

La Credit Suisse desista per il mument d'ir a la bursa cun sia societad affiliada da la fatschenta svizra. Las radund 4 milliardas francs ch'ella dovra perquai vul la Credit Suisse cuntanscher cun in augment dal chapital normal, quai cuntrari als plans da fin qua. Uschia vul la banca far fin a la debatta davart ina cuverta da chapital memia pitschna.
Nus essan da l’avis ch’il possess cumplet da la banca impurtanta svizra è vinavant la via gista che sa paja ora per ils acziunaris.
Tenor l'agentur da novitads da l'economia duai quest augment da chapital succeder a chaschun d'ina radunanza generala extraordinaria ils 18 da matg 2017.
Buns resultas per l'emprim quartal 2017
La Credit Suisse ha fatg in gudogn da 596 milliuns francs l'emprim quartal da l'onn. Il medem temp da l'onn passà era anc sa resultà ina perdita da 302 milliuns.
RR novitads 07.30